SSP : โอกาสอันดีในการขยายกำลังการผลิต
17 มกราคม 2566

SSP : โอกาสอันดีในการขยายกำลังการผลิต
-เราคาดว่ากำไรสุทธิไตรมาส 4/2565 ของ SSP จะอยู่ที่ 192 ลบ. เพิ่มขึ้น 28.7% YoY แต่ลดลง 28.3% QoQ และคาดกำไรปกติปี 66 จะเพิ่มขึ้นเล็กน้อย YoY
-SSP เป็นหนึ่งในผู้เข้าร่วมประมูลโรงไฟฟ้า เราคาดว่า SSP จะเพิ่มกำลังการผลิตขึ้นอย่างมีนัยสำคัญหากชนะการประมูลในบางโครงการ
-คงคำแนะนำ “ซื้อ” ด้วยราคาเป้าหมายเดิมที่ 13.00 บาท เราเชื่อว่าการขยายกำลังการผลิตจะเป็นปัจจัยหลักที่ช่วยกระตุ้นการเติบโตในระยะยาว
แนวโน้มปี 2566
เราคาดว่ากำไรสุทธิปี 2566 จะลดลง YoY จากการขาดหายไปของกำไรจากการขายโครงการ Hidaka หากไม่รวมรายการที่ไม่เกิดขึ้นประจำ เราคาดว่ากำไรปกติปี 2566 จะเพิ่มขึ้นเล็กน้อย YoY เพราะเราคาดว่าจะไม่มีการเริ่มผลิตเชิงพาณิชย์ (COD) ของแต่ละโครงการที่อยู่ระหว่างการพัฒนาในปี 2566 ขณะที่ค่า Ft จะสูงขึ้น YoY เนื่องจากคณะกรรมการกำกับกิจการพลังงาน (กกพ.) ปรับขึ้นค่า Ft ขึ้น 0.62 บาท/kWh มาอยู่ที่ 1.55 บาท/kWh ในเดือนม.ค.-เม.ย.2566 ทั้งนี้ 21.7% ของ MWe รวมของ SSP สัมพันธ์กับค่า Ft
มุมมอง KS
คงคำแนะนำ “ซื้อ” SSP ด้วยราคาเป้าหมายเดิมสิ้นปี 2566 ที่ 13 บาท เราเชื่อว่าการขยายกำลังการผลิตจะเป็นปัจจัยหนุนการเติบโตในระยะยาว บริษัทฯ กำลังพัฒนาโครงการในประเทศอินโดนีเซีย ญี่ปุ่นและเวียดนาม กำลังการผลิตรวม 148 MW ที่มีกำหนดเริ่มผลิตเชิงพาณิชย์ในปี 2566-68 และยังมีการประมูลโรงไฟฟ้าพลังงานหมุนเวียนในประเทศซึ่งจะเป็นปัจจัยหนุนการเติบโตในระยะยาว นอกจากนี้ SSP ยังจะได้ประโยชน์จากการขึ้นค่า Ft เนื่องจาก 21.7% ของ MWe รวมสัมพันธ์กับค่า Ft
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #SSP